**LĪGUMS Nr.2019/2.3.27.2/160**

*Par grants materiāla piegādi*

|  |  |
| --- | --- |
| Rucavas novada Rucavas pagastā  | 2019.gada 15.maijā |

 Rucavas novada dome, reģistrācijas Nr. 90000059230, tās priekšsēdētāja Jāņa Veita personā, kurš rīkojas uz likuma „Par pašvaldībām” un Rucavas novada pašvaldības Nolikuma pamata, turpmāk tekstā saukts **Pircējs**, no vienas puses, un **SIA “Volarts”***,*reģ.Nr. 42103016421, juridiskā adrese Siena iela 12-1, Liepāja, LV-3401, tās valdes locekļa Artura Priedola personā, kura rīkojas saskaņā ar uzņēmuma Statūtiem, turpmāk tekstā saukts **Pārdevējs**, no otras puses (Pircējs un Pārdevējs, kopā un atsevišķi tekstā saukti Puses/Puse), pamatojoties uz atklāta konkursa “Grants materiāla piegāde (bez izlīdzināšanas) Rucavas novada pašvaldībai ceļu grants seguma uzturēšanai” (Iepirkuma identifikācijas numurs RND 2019/2) rezultātiem, noslēdz šo līgumu (turpmāk – Līgums) par sekojošo:

 **1.Līguma priekšmets**

* 1. **Pircējs** uzdodun **Pārdevējs** apņemas šajā Līgumā paredzētajos termiņos veikt grants materiāla piegādi (bez izlīdzināšanas) **Pircējam** ceļu grants seguma uzturēšanai (turpmāk – Piegāde), atbilstoši Tehniskajai specifikācijai/Tehniskajam piedāvājumam (Līguma 1.pielikums), **Pārdevēja** Finanšu piedāvājumam (Līguma 2.pielikums) un Informācijai par līguma izpildi (Līguma 3.pielikums).
	2. **Pārdevēja** Finanšu piedāvājumā ir iekļauti visi tiešie un netiešie **Pārdevēja** izdevumi, kas varētu rasties un ir saistīti ar Līgumā noteikto saistību izpildi. Finanšu piedāvājumā noteiktā cena nevar tikt paaugstināta.
	3. Piegādes biežums tiek noteikts pēc **Pircēja** pieprasījuma un faktiskās nepieciešamības.
	4. **Pircējs** patur tiesības pārtraukt Piegādes veikšanu, nesasniedzot Līguma 3.1.punktā noteikto Līguma summu, ņemot vērā konkrētās finanšu iespējas.
	5. Piegādes izpilde tiek noformēta ar nodošanas - pieņemšanas aktiem, kurus paraksta Pušu pilnvarotie pārstāvji, un kas kļūst par šā Līguma neatņemamu sastāvdaļu (Līguma 4.pielikums).

 **2. Līguma izpildes termiņš**

Līgums tiek slēgts no līguma parakstīšanas brīža l**īdz 2021.gada 30.jūnijam** vai līdz brīdim, kad **Pārdevējs** veicis Piegādi Līguma 3.punktā noteiktās Līguma summas apmērā, ņemot vērā, kurš no apstākļiem iestājies pirmais.

**3. Līguma summa**

Maksimālā Līguma summa, par kādu **Pircējs** var uzdot **Pārdevējam** veikt Piegādi ir **50000,00** EUR (piecdesmit tūkstoši euro 00 euro centi), bez PVN.

**4. Piegādes izpildes noteikumi un norēķinu kārtība**

4.1.**Pārdevējs** Piegādi veic pēc atsevišķa **Pircēja** pieprasījuma, ņemot vērā **Pircēja** faktisko vajadzību, nosūtot nepieciešamās Piegādes pieprasījumu pa e-pastu xxxxxxx vai ar tālruņa zvanu.

4.2. **Pircējs** veic Piegādes izpildi ar savu personālu, tehniku, ierīcēm un citiem saviem resursiem.

4.3. **Pārdevējs** nodrošina Piegādi uz **Pircēja** norādīto vietu vienas darba dienas 8 (astoņu) stundu laikā, no attiecīgā Piegādes pieprasījuma saņemšanas brīža, konkrētu Piegādes laiku saskaņojot ar **Pircēju**.

4.4.Veiktās Piegādes pieņemšana un nodošana notiek, abu līgumslēdzēju Pušu pilnvarotajiem pārstāvjiem 1 (vienu) reizi mēnesī parakstot nodošanas-pieņemšanas aktu.

4.5. Maksu par veikto Piegādi **Pircējs** samaksā **Pārdevējam** pēc Piegādes veikšanas un nodošanas-pieņemšanas akta abpusējas parakstīšanas, pamatojoties uz **Pārdevēja** izrakstītajiem rēķiniem.

4.6. Puses vienojas, ka **Pārdevējs** var iesniegt **Pircējam** elektroniski sagatavotu rēķinu, nosūtot to uz e-pasta adresi dome@rucava.lv. Pārdevēja izrakstītajos rēķinos, kas sagatavoti elektroniski, personas paraksts tiek aizstāts ar tā elektronisko apliecinājumu (autorizāciju). Rēķins tiks uzskatīts par saņemtu nākamajā darba dienā pēc tā nosūtīšanas uz šajā punktā norādīto e-pasta adresi.

4.8.Rēķinu un par iepriekšējā kalendārajā mēnesī veikto Piegādes izpildi **Pārdevējs** sastāda un kopā ar Pušu parakstīto pieņemšanas – nodošanas aktu iesniedz **Pircējam** līdz katra nākošā mēneša, kas seko pēc Piegādes veikšanas, 5. (piektajam) datumam (ja piektais datums iekrīt brīvdienā, tad pirmajā darba dienā). **Pārdevējs** rēķinu sastāda, atbilstoši Pušu parakstītajam pieņemšanas – nodošanas aktam, norādot šī Līguma numuru un datumu.

4.9. **Pircējs** nodrošina samaksu par veikto Piegādi ne vēlāk kā 15 (piecpadsmit) darba dienu laikā pēc **Pārdevēja** rēķina saņemšanas, apmaksājot **Pārdevēja** izrakstīto rēķinu ar pārskaitījumu **Pārdevēja** norādītajā bankas kontā. Par veiktās Piegādes rēķina apmaksas dienu tiek uzskatīta diena, kad **Pircējs** veicis pārskaitījumu.

 **5.Piegādes kvalitāte**

* 1. **Pārdevējs** piegādā dabīgo grants materiālu, kas ir piemērots lauku grants ceļu virsmām un nesatur daļiņas, lielākas par 63 mm, kā arī nesatur māla gabalus vai pikas, velēnas, saknes un citas organiskas vielas vai citus nepieņemamus piemaisījumus. Smalkās frakcijas procentuālais daudzums, kas iziet caur 0,063 mm sietu, nedrīkst pārsniegt 15 %, materiāla daļiņu daudzumu zem 5,6 mm sieta – 20% – 70%, nosakot pēc standarta LVS EN 933:1, atbilstoši VAS “Latvijas Valsts ceļi” “Ceļu specifikācijas 2017” un Tehniskajai specifikācijai/Tehniskajam piedāvājumam (Līguma 1.pielikums).
	2. **Pārdevējs** garantē veiktās Piegādes atbilstību Tehniskajai specifikācijai/Tehniskajam piedāvājumam (Līguma 1.pielikums), un Latvijas Republikas normatīvajos aktos noteiktajām prasībām.
	3. **Pircēja** pilnvarotais pārstāvis pārbauda veiktās Piegādes atbilstību 5.1.punktā noteiktajam un informāciju par katru Piegādi norāda nodošanas – pieņemšanas aktā (4.pielikums). Ja veiktā Piegāde neatbilst 5.1.punktā noteiktajam, uzskatāms, ka Piegāde nav veikta Līgumā noteiktajā kārtībā. Puses vienojas par termiņu, kurā **Pārdevējs** veic nomaiņu pret Līguma prasībām atbilstošu Piegādi.
	4. Ja Pusēm ir domstarpības par veiktās Piegādes kvalitāti, tiek veikta neatkarīga Piegādes ekspertīze, kuras slēdziens ir saistošs abām Pusēm. Gadījumā, ja tiek pieaicināti neatkarīgi eksperti, Pušu pārstāvju klātbūtne pie ekspertīzes ir obligāta.
	5. Visus izdevumus, kas saistīti ar neatkarīgās ekspertīzes veikšanu, **Pārdevējam** nelabvēlīga slēdziena gadījumā sedz **Pārdevējs**, bet pretējā gadījumā **Pircējs**.

**6.Pušu tiesības un pienākumi**

6.1. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

6.2. Puse, kura nav ievērojusi Līguma noteikumus un nodarījusi zaudējumus otrai Pusei, atlīdzina tos Latvijas Republikas normatīvajos aktos noteiktajā kārtībā.

6.3. Ja **Pircējs** nepamatoti neveic samaksu par **Pārdevēja** Līgumā noteiktajā kārtībā un termiņos veikto Piegādi, **Pārdevējam** ir tiesības pieprasīt un **Pircējam** ir pienākums maksāt **Pārdevējam** līgumsodu 0,1 (nulle komats viens) % apmērā no veiktā Pasūtījuma (pamatojoties uz pieņemšanas – nodošanas aktu) vērtības par katru nokavēto dienu, bet ne vairāk kā 10 (desmit) % no nesamaksātās Piegādes summas bez PVN.

6.4. Ja **Pārdevējs** neveic Piegādi Līgumā noteiktajā termiņā, **Pircējam** ir tiesības pieprasīt un **Pārdevējam** šajā gadījumā ir pienākums maksāt **Pircējam** līgumsodu 0,1 (nulle komats viens) % apmērā no nesaņemtās Piegādes vērtības par katru nokavēto dienu, bet ne vairāk kā 10 (desmit) % no neveikto Piegāžu summas ar PVN.

6.5. Līgumsoda nomaksa neatbrīvo Puses no Līgumā noteikto saistību izpildes.

* 1. **Pārdevējs** nodrošina Piegādes veikšanu uz norādītiem **Pircēja** grants seguma ceļiem ar savu autotransportu, atbilstoši Tehniskajai specifikācijai/Tehniskajam piedāvājumam (Līguma 1.pielikums) un Informācijā par līguma izpildi (Līguma 3.pielikums) sniegtajai informācijai par tā rīcībā esošo autotransportu (pašizgāzējiem).

6.8. **Pārdevējs** nodrošina, ka Piegādes izpildei saskaņā ar Līgumu tiek piesaistīti pienācīgi kvalificēti darbinieki, un to skaits ir pietiekams, lai pakalpojums saskaņā ar Līgumu tiktu izpildīts noteiktajos termiņos, apjomā un kvalitātē.

6.9.**Pārdevējs** ir materiāli atbildīgs par kravas iekraušanu, transportēšanu un izkraušanu, to nebojājot.

6.10. Pārdevējs ir atbildīgs par vides un darba aizsardzības prasību ievērošanu.

6.11.**Pārdevējam** ir tiesības piesaistīt iepirkumā norādītos apakšuzņēmējus, veikt apakšuzņēmēju nomaiņu, ievērojot nosacījumus, ko paredz Publisko iepirkuma likuma 62.pants.

6.12.**Pārdevējs** pilnvaro kontrolēt šī līguma izpildi un parakstīt nodošanas - pieņemšanas aktus valdes locekli Arturu Priedolu, tel.xxxxxxxx, e-pasts: xxxxxxxx un/vai struktūrvienības vadītāju xxxxxxxx, tel.xxxxxxxx, e-pasts: xxxxxxxx.

6.13. **Pircējs** nodrošina **Pārdevējam** iespēju netraucēti veikt Pasūtījuma piegādi un garantē apmaksu šajā Līgumā paredzētajā apmērā un kārtībā.

6.14**. Pircējs** pilnvaro kontrolēt šī Līguma izpildi un parakstīt nodošanas - pieņemšanas aktus komunālās daļas vadītāju xxxxxxxx Rucavas pagastā (tālr.xxxxxxxx, e-pasts:xxxxxxx) un Dunikas pagasta pārvaldes vadītāju xxxxxxxx Dunikas pagastā (tālr.xxxxxxxx, e-pasts:xxxxxxx).

 **7.Domstarpības un strīdi**

7.1. Jebkuras nesaskaņas, domstarpības vai strīdi, kas var rasties šī līguma izpildes gaitā vai atsevišķu tā punktu izpratnē, tiek risināti pārrunu ceļā, un to atrisinājums tiek noformēts rakstveidā.

7.2. Ja viena Puse pārkāpusi kādu no Līguma noteikumiem, otrai Pusei ir tiesības iesniegt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.

* 1. Ja 14 (četrpadsmit) kalendāro dienu laikā atrisinājums nav panākts, strīds risināms Latvijas Republikas spēkā esošo normatīvo aktu vai saistošo starptautisko tiesību normu noteiktajā kārtībā tiesā. Šajā punktā noteiktais termiņš tiek aprēķināts no dienas, kad kāda no pusēm ir saņēmusi rakstisku pretenziju.

**8.Nepārvarama vara**

8.1. Puses nav atbildīgas par Līgumā noteikto saistību pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā pēc Līguma parakstīšanas, kurus nebija iespējams ne paredzēt, ne novērst (dabas katastrofas, stihiskas nelaimes, epidēmijas, avārijas, uguns nelaime, militārās akcijas vai blokāde, kā arī varas un pārvaldes institūciju rīcība, normatīvo aktu pieņemšana un stāšanās spēkā, kas būtiski ierobežo un aizskar Pušu tiesības un ietekmē uzņemtās saistības).

8.2. Ja Puse neinformē par šādiem apstākļiem otru Pusi 5 (piecu) darba dienu laikā, tā zaudē tiesības atsaukties uz šādu apstākļu esamību un ir atbildīga par otrai Pusei nodarītajiem zaudējumiem.

8.3. Ja nepārvaramas varas apstākļi pastāv ilgāk par 1 (vienu) mēnesi, Puses ir tiesīgas atkāpties no šī Līguma izpildes, neatlīdzinot otrai Pusei radītos iespējamos zaudējumus.

8.4. Nepārvaramas varas apstākļi ir jāpierāda tai Pusei, kura uz tiem atsaucas.

**9. Grozījumi un Līguma laušana**

9.1. Pusēm ir tiesības jebkurā laikā vienpusēji izbeigt Līgumu, ja otra Puse nepilda vai nepienācīgi pilda Līguma saistības, par to vismaz 1 (vienu) mēnesi iepriekš rakstiski brīdinot otru Pusi.

9.2. Jebkurā no gadījumiem, kad Puse atkāpjas no Līguma saskaņā ar Līguma 9.1.punktu, **Pircējs** apmaksā **Pārdevēja** izrakstītos rēķinus par saņemto Piegādi līdz Līguma izbeigšanās brīdim.

9.3. Līgumu var grozīt, papildināt vai izbeigt, Pusēm vienojoties, kā arī tiesas ceļā Latvijas Republikas normatīvajos aktos paredzētajā kārtībā. Būtiski Līguma grozījumi pieļaujami ievērojot Publiskā iepirkuma likuma 61.pantā noteikto. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu.

 **10. Vispārējie noteikumi**

10.1. Līgums stājas spēkā ar tā parakstīšanas brīdi un ir spēkā līdz pilnīgai saistību izpildei.

10.2. Šis līgums ir saistošs Pircējam un Pārdevējam, kā arī visām trešajām personām, kas likumīgi pārņem viņu tiesības un pienākumus.

10.3.Šajā Līgumā neatrunātajos jautājumos Puses vadās no Latvijas Republikā spēkā esošajiem normatīvajiem aktiem.

10.4. Līgums sagatavots latviešu valodā 2 (divos) eksemplāros, no kuriem viens eksemplārs atrodas pie **Pircēja**, bet otrs – pie **Pārdevēja**. Abiem Līguma eksemplāriem ir vienāds juridisks spēks.

10.5. Atklāta konkursa nolikums, **Pārdevēja** iesniegtais piedāvājums un Līguma pielikumi ir šā Līguma neatņemamas sastāvdaļas.

10.6. Līgumam ir četri pielikumi:

 1.pielikums – Tehniskā specifikācija/Tehniskais piedāvājums uz 1 (vienas) lp;

 2.pielikums – Pārdevēja Finanšu piedāvājums uz 1 (vienas) lp;

 3.pielikums – Informācija par līguma izpildi uz 1 (vienas) lp;

 4.pielikums – Nodošanas-pieņemšanas akts uz 1 (vienas) lp.

1. **Pušu juridiskās adreses un rekvizīti**

|  |  |
| --- | --- |
| **Pircējs** | **Pārdevējs** |
| Rucavas novada dome Reģ.Nr.90000059230Juridiskā adrese: ‘’Pagastmāja’’, Rucava, Rucavas novads, LV-3477Tālr.634 67054, fax 634 61186e-pasts: dome@rucava.lvValsts KaseKods: TRELLLV22Konts: LV29TREL9802286012000Priekšsēdētājs \_\_\_\_\_\_\_\_\_\_\_\_\_\_J.Veits | SIA “Volarts”Reģ.Nr. 42103016421Juridiskā adrese: Siena iela 12-1, Liepāja, LV-3401Tālr.xxxxxxxxe-pasts: xxxxxxxBanka: xxxxxxxx Bankas kods: xxxxxxxxKonts: xxxxxxxxxValdes loceklis\_\_\_\_\_\_\_\_\_\_\_\_A.Priedols |



Nevienai no pusēm pretenziju un iebildumu par pakalpojuma sniegšanu un saņemšanu nav.

**PIRCĒJA PĀRSTĀVIS PĀRDEVĒJA PĀRSTĀVIS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Paraksts, atšifrējums Paraksts, atšifrējums